## Program pomoćničkog ispita za zanimanje stolar

### NN 5/2004 (15.1.2004.), Program pomoćničkog ispita za zanimanje stolar

# ministarstvo za obrt, malo i srednje poduzetništvo

**208**

Na temelju stavka 4. članka 53. Zakona o obrtu (Narodne
novine, br. 49/03) ministar za obrt, malo i srednje poduzetništvo nakon
prethodno pribavljena mišljenja Hrvatske obrtničke komore, donosi

### PROGRAM POMOĆNIČKOG ISPITA ZA ZANIMANJE STOLAR

I.

Svrha pomoćničkog ispita je dokazivanje ispitanika da je
stekao vještine i stručno-teorijska znanja, utvrđena nastavnim planom i
programom za zanimanje stolar (Narodne novine, br. 86/96), nužna za obavljanje
poslova u tom zanimanju.

II.

Pomoćnički ispit se sastoji iz praktičnoga i teorijskog dijela.

III.

Za praktični dio ispita
zadaje se, u skladu s nastavnim planom praktičnog dijela naukovanja, praktična
zadaća (uradak i radne probe) iz područja:

1. izrada nacrta proizvoda;
2. zaštita na radu i ekološki zahtjevi;
3. svojstva i primjena drvnih
   materijala;
4. primjena nedrvnih materijala;
5. ručni alati za obradu drva i njihova uporaba;
6. mehanizirani ručni alati i njihova uporaba;
7. strojno krojenje masiva;
8. strojno krojenje ploča;
9. izrada vezova (strojno i ručno);
10. izrada profila;
11. sastavljanje elemenata i sklopova;
12. površinska obrada.

Ispitanik mora u
zadanom roku primjereno pomoćničkom statusu izraditi uradak i obaviti radnu
probu. Ispitna komisija na temelju dolje navedenih uradaka i radnih proba
zadaje ispitaniku jedan do tri uratka i jednu do tri radne probe. Ispitna
komisija može i samostalno predložiti uratke i radne probe koje će zadati
ispitaniku.

POMOĆNIČKI URADAK

|  |  |
| --- | --- |
| Vrsta uratka | Opis uratka |
| Ormar | Ormar može biti: garderobni, ormar za dnevnu sobu ili predsoblje. Treba biti izrađen od najmanje dvije vrste drvnog materijala (jedan je masivno drvo). Mora imati police, vješalice i najmanje jednu ladicu |
| Blagovaonički stol | Stol treba biti za najmanje četiri osobe i od masivnog drva ili kombinacije ploče i masiva |
| Pisaći stol | Pisaći stol (s ladicom) treba biti izrađen od kombinacije barem dvije vrste osnovnog materijala. |
| Stolić dnevne sobe | Uradak treba biti izrađen od masivnog drva i imati policu |
| Blagovaonički stolac | Stolac treba biti izrađen od masivnog drva ili kombinacije s furnirskom pločom i drugim materijalima |
| Prozor | Zahtijeva se jednokrilni ili dvokrilni prozor s izolacijskim staklom ili krilo na krilo. Materijal: masivno drvo |
| Ulazna vrata | Ulazna vrata trebaju biti od masivnog drva ili kombinacije s drugim drvnim ili nedrvnim materijalima, s nadsvjetlom ili bez njega |
| Stepenice | Stepenice se mogu izrađivati kao samostalan proizvod i to ravne, polukružne ili spiralne ili se mogu oblagati podloge |

RADNA PROBA

|  |  |
| --- | --- |
| Vrsta radne probe | Opis radne probe |
| Sastavljanje masivnog drva po širini | Radna proba sadrži krojenje, blanjanje, izradu veza, nanošenje ljepila ili veznog elementa, sastavljanje i prešanje te završnu obradu |
| Sastavljanje drvnih elemanata pod kutom | Radna proba sadrži krojenje, blanjanje, izradu veza, nanošenje ljepila ili veznog elementa, sastavljanje i prešanje te završnu obradu |
| Oplemenjivanje rubova  ploča | Ovisno o tome čime se oplemenjuje rub ploče (letvica, furnir i drugi materijali), ocjenjuje se postupak rada od krojenja ploče i pripreme, nanošenja ljepila ili materijala za oplemenjivanje do prešanja i završne obrade |
| Površinska obrada | Ovisno o vrsti površinske obrade, ocjenjuje se priprema podloge, priprema materijala za površinsku obradu, postupak nanošenja, međubrušenje i završna obrada |

Pri izradi praktične zadaće ispitanik (naučnik) mora se pridržavati propisanih mjera zaštite na radu i zaštite okoliša te ostalih uvjeta koje odredi ispitna komisija.

Ispitanik mora ispitnoj komisiji priložiti mapu praktičnog dijela naukovanja za sve godine obrazovanja iz koje je vidljivo da je uspješno svladao ovaj dio naukovanja.

IV.

Stručno-teorijski dio ispita obuhvaća teorijska znanja nužna za obavljanje praktičnih postupaka u zanimanju koja su propisana nastavnim planom i programom za teorijski dio naukovanja.

NASTAVNI PREDMET

*Tehnologija zanimanja*

1. Osnovne vrste i karakteristike
   masivnog drva
2. Postotak vode u drvu i načini sušenja
3. Vrste i primjena drvnih materijala
4. Vrste i primjena nedrvnih materijala
5. Ručni i mehanizirani alati za obradu drva i njihova primjena
6. Tehnologija krojenja masiva i ploča
7. Tehnologija blanjanja i glodanja
8. Tehnologija izrade korpusnog pokućstva
9. Tehnologija izrade pokućstva za
   sjedenje
10. Tehnologija izrade pokućstva za
    podloge
11. Tehnologija sastavljanja
12. Tehnologija brušenja
13. Tehnologija površinske obrade
    različitim materijalima
14. Osnovne značajke strojeva za grubu strojnu
    obradu
15. Osnovne značajke strojeva za finu
    strojnu obradu
16. Preše

### *Stručno crtanje*

1. Osnove tehničkog crtanja
2. Označivanje drvnih materijala
3. Označivanje nedrvnih materijala
4. Vezovi širinskog sastavljanja
5. Vezovi dužinskog sastavljanja
6. Vezovi debljinskog sastavljanja
7. Vezovi ugaonih sastava
8. Oplemenjivanje rubova
9. Crtanje korpusnog  pokućstva u ortogonalnoj projekciji i u
   mjerilu
10. Crtanje stolova u ortogonalnoj projekciji i u mjerilu
11. Crtanje stolaca u ortogonalnoj projekciji i u mjerilu
12. Crtanje dijelova građevinske stolarije

### *Stručni račun*

1. Matematičke i računske operacije
2. Izračunavanje plaće
3. Izračunavanje potreba materijala
4. Izračunavanje troškova
   rada
5. Izračunavanje kamata

OCJENJIVAČKI
LIST
if !supportLineBreakNewLine
endif

**I.** **PRAKTIČNI DIO ISPITA**

|  |  |
| --- | --- |
| Radnje obavljene u okviru praktične zadaće | Broj bodova |
| Izrada dokumentacije za uradak | 0 – 10 |
| Uporaba zaštitnih sredstava i naprava | 0 – 10 |
| Spretnost rukovanja alatima i strojevima | 0 - 10 |
| Podešavanje strojeva i alata. | 0- 10 |
| Koncentracija i izdržljivost | 0 - 10 |
| Kakvoća izrađene radne probe | 0 - 10 |
| Točnost dimenzija i obrade prema planu | 0 - 20 |
| Kakvoća izrađenog uratka | 0 - 20 |
| UKUPNO BODOVA | 100 |

BODOVNA
LISTA

|  |  |
| --- | --- |
| Postotak (%) bodova | Ocjena |
| 92 – 100 | Odličan              ( 5 ) |
| 81 – 91 | Vrlo dobar         ( 4 ) |
| 67 – 80 | Dobar                ( 3 ) |
| 50 – 66 | Dovoljan            ( 2 ) |
| 0 – 49 | Nedovoljan        ( 1 ) |

if !supportLists**II.**endif**STRUČNO-TEORIJSKI DIO**

Stručno-teorijski dio ispita je u pisanom obliku, a sastoji se od pitanja i zadaća koje postavlja ispitna komisija. Za zanimanja za koja postoji katalog ispitnih pitanja i zadataka za pomoćničke ispite, koristi se taj katalog.

Ocjena se utvrđuje prema ovoj ljestvici:

BODOVNA
LISTA

|  |  |
| --- | --- |
| Postotak (%) bodova | Ocjena |
| 90 – 100 | Odličan              ( 5 ) |
| 80 – 89 | Vrlo dobar         ( 4 ) |
| 70 – 79 | Dobar                ( 3 ) |
| 60 – 69 | Dovoljan            ( 2 ) |
| Manje od 30 | Nedovoljan        ( 1 ) |

Ispitanik koji postigne
od 30 do 59 posto (%) bodova upućuje se na usmeni ispit.

Na usmenom ispitu
u pravilu se provjeravaju znanja iz onih područja iz kojih naučnik nije pokazao
dostatna znanja na pismenom dijelu ispita.

|  |  |
| --- | --- |
| Klasa: 406-01/03-01/10  Ur. broj: 515-03-03-68  Zagreb, 17. prosinca 2003. |  |

Ministar

**Željko
Pecek**, v. r.

Ostalo, NN 5/2004-208